હું જે પ્રજ્ઞાચક્ષુ વિદ્યાર્થીઓની સંસ્થા માટે કામ કરું છું તેમની સાથે અમે બેંગ્લોરના જાણીતા અને 40 એકર વિસ્તારમાં ફેલાયેલા બોટનિકલ ગાર્ડનમાં પ્રવાસ પર ગયા હતા. આ પ્રજ્ઞાચક્ષુ બાળકોને જ્યારે પણ પ્રવાસ પર લઇ જઇએ છીએ ત્યારે તેમના ચહેરાની ખુશી જોવા જેવી હોય છે. તે દિવસે ઝરમર ઝરમર વરસાદ પડતો હતો પણ તેમ છતાં બાળકો બસમાંથી હાથ બહાર નીકાળીને આવતી જતી ગાડીને સામે હાથ હલાવીને બાય બાય કહેતા હતા.